Държавен вестник, бр. 26, 2012 г., стр. 15

БРОЙ  26	
Д Ъ Р Ж А В Е Н  В Е С Т Н И К 	
СТР.  15  
Раздел II
Лотарийни игри
Определение
Чл. 48. (1) Лотарийните игри са хазартни 
игри, в които се участва посредством билети, 
фишове, талони или други удостоверителни 
знаци. Печалбата се дължи при откриване или 
познаване на определена цифра, комбинация 
от цифри, знак, фигура и други.
(2) Правилата за организиране на игрите и 
техните разновидности, включително планът 
за разпределение на печалбите, се утвърждават 
от Комисията и се обявяват предварително 
по подходящ начин.
(3) Преди издаване на билети, фишове, 
талони или други удостоверителни знаци за 
участие в лотарийни игри заявителят представя 
пред Комисията образци от тях за утвържда­
ване на вида и стойността им. Образците не 
се смятат за ценни книги на приносител.
Видове лотарийни игри
Чл. 49. Видовете лотарийни игри са:
1. традиционна лотария – лотарийна игра, 
при която се разиграват всички издадени би­
лети с поредни серийни номера – организира 
се през определен период от време;
2. томбола – лотарийна игра, която се 
разиграва само с продадените билети – ор­
ганизира се еднократно или през определен 
период от време;
3. числова лотарийна игра – лотарийна 
игра, при която се залага върху цифри, ком­
бинация от цифри, знак, фигура и други – ор­
ганизира се през определен период от време;
4. моментна лотария – лотарийна игра, 
която се разиграва с талони с поредни серий­
ни номера, върху които са отразени цифри, 
комбинации от цифри, знаци, фигури и други 
символи, изписани по вид, ред и последова­
телност под защитно покритие – организира 
се еднократно.
Традиционна лотария
Чл. 50. (1) При традиционната лотария 
печалбите са фиксирани и не зависят от броя 
и цената на продадените билети и от броя на 
участниците. Печалбите се дължат на прино­
сителите на печеливши билети, обявяват се и 
се разпределят чрез жребий по предварително 
обявена схема, утвърдена от Комисията.
(2) Всеки билет е с пореден номер, озна­
чена серия и номинал. В тегленето участват 
всички издадени билети.
(3) Отпечатването, предоставянето и вносът 
на билетите за участие в традиционната ло­
тария се извършват съгласно разпоредбите на 
Наредбата за условията и реда за отпечатване 
и контрол върху ценни книжа. Унищожава­
нето на неизползваните билети се извършва 
от издателите в присъствието на длъжностни 
лица, определени със заповед на председателя 
на Комисията, за което се съставя протокол.
Провеждане на тиражите на традиционна 
лотария
Чл. 51. (1) Провеждането на тиражите 
се извършва в съответствие с правилата, 
утвърдени от Комисията. Най-малко 50 на 
сто от общата стойност на всички билети се 
разпределя между участниците под формата 
на парични и/или предметни печалби. 
(2) Организаторът осигурява и гарантира 
получаването на паричните и предметните 
печалби.
Томбола
Чл. 52. (1) При томболата печалбите са 
фиксирани и не зависят от броя и цената на 
продадените билети, фишове, талони или други 
удостоверителни знаци за участие в томболата. 
Печеливши са предварително определен брой 
участници, изтеглени чрез публичен жребий 
по обявена схема, утвърдена от Комисията.
(2) При томболата печалбите могат да 
бъдат само предметни, като стойността им 
не може да бъде по-малко от 50 на сто от 
общата стойност на всички билети, фишове, 
талони или други удостоверителни знаци за 
участие в томболата.
(3) Организаторът осигурява и гарантира 
получаването на предметните печалби.
(4) Отпечатването, предоставянето, вносът 
и унищожаването на билети, фишове, талони 
или други удостоверителни знаци за участие в 
томболата се извършва по реда на чл. 50, ал. 3.
Организатори на томболи
Чл. 53. Организатори на томболи могат 
да бъдат само юридически лица с нестопан­
ска цел. Контролните органи на Комисията 
следят за разходването на средствата от тези 
игри съобразно предварително оповестените 
и разрешени цели.
Видове числови лотарийни игри
Чл. 54. Видовете числови лотарийни игри са: 
тото, лото, бинго, кено и техни разновидности.
Тото и лото игри
Чл. 55. (1) Тото и лото игрите са хазартни 
игри, при които се залага върху една или 
повече числови комбинации и се изтеглят 
определен брой числа, формиращи числови 
комбинации. Участието в игрите се осъщест­
вява посредством удостоверителни знаци, 
чиито образци се утвърждават от Комисията.
(2) При тото игрите и техните разновид­
ности печалбите за всеки тираж се формират 
като предварително определен процент от 
постъпленията. Размерът на всяка печалба 
зависи от начина на формиране на групите 
за изплащане на печалбите и от броя на пе­
чалбите във всяка група.